Just What I Needed

Το "Just What I Needed" είναι ένα τραγούδι του αμερικανικού rock συγκροτήματος the Cars από το ομώνυμο πρώτο άλμπουμ τους (1978). Το τραγούδι, που σημείωσε αρχικά επιτυχία στο ραδιόφωνο ως demo, εμπνεύστηκε από τους Ohio Express και τους Velvet Underground. Το τραγούδι γράφτηκε από τον τραγουδιστή και ρυθμικό κιθαρίστα Ρικ Όκασεκ και ερμηνεύτηκε από τον μπασίστα Μπέντζαμιν Ορ.

Το "Just What I Needed" κυκλοφόρησε ως το πρώτο single του συγκροτήματος το 1978, φτάνοντας μέχρι το νούμερο 27 στο αμερικανικό Billboard Hot 100 και μπαίνοντας στα charts σε αρκετές άλλες χώρες. Εμφανίστηκε σε πολυάριθμα άλμπουμ συλλογές και έχει γίνει ένα από τα πιο δημοφιλή τραγούδια του συγκροτήματος και έχει λάβει θετική υποδοχή από τους κριτικούς.

 Παρασκήνιο 
Όπως αρκετά κομμάτια του άλμπουμ The Cars, το "Just What I Needed" προήλθε από μια demo κασέτα η οποία ηχογραφήθηκε από το συγκρότημα το 1977. Ο Όκασεκ είχε γράψει αρχικά το τραγούδι στο υπόγειο του κοινόβιου στο οποίο ζούσε εκείνη την εποχή.  Ο πληκτράς των Cars, Γκρεγκ Χοκς θυμήθηκε την πρώτη φορά την οποία άκουσε το τραγούδι σε μια συνέντευξη, λέγοντας: «Θυμάμαι να ακούω το "Just What I Needed", να σκέφτομαι... 'Ουάου, αυτό είναι πολύ ωραίο. Έχει κάτι το μοναδικό, είναι, κάπως, ωραίο και περιεκτικό και... αρκετά σύντομη μορφή pop τραγουδιού'... οπότε θυμάμαι ακόμα να το ακούω για πρώτη φορά».

Το τραγούδι έκανε την πρώτη του εμφάνιση το 1977 στους ραδιοφωνικούς σταθμούς της Βοστώνης WCOZ και WBCN από την κασέτα demo, μαζί με το μελλοντικό single "My Best Friend's Girl".  Η DJ Μαξάν Σαρτόρι, στην οποία είχαν δωθεί οι κασέτες αυτών των τραγουδιών από τον Όκασεκ, θυμάται: «Άρχισα να παίζω τα demo των 'Just What I Needed' και 'My Best Friend's Girl' τον Μάρτιο κατά τη διάρκεια της καθημερινής μου, από τις 2 έως τις 6 μ.μ. Οι κλήσεις έπεφταν καταρρακτωδώς με θετικά σχόλια." Λίγο αργότερα, έγινε ένα από τα τραγούδια με τα περισσότερα αιτήματα των σταθμών.

Ο κιθαρίστας Έλιοτ Ίστον έχει έκτοτε ονομάσει το "Just What I Needed" ως το τραγούδι-σήμα κατατεθέν του συγκροτήματος. Όταν ρωτήθηκε ποιο ήταν το αγαπημένο του τραγούδι των Cars, ο Ίστον σχολίασε: «Σε κάποιο επίπεδο νομίζω ότι θα επέλεγα το "Just What I Needed" ως το [συνολικά] καλύτερο μας. Είναι το τραγούδι μας. Περιμένεις από τους Beatles να ερμηνεύσουν το "I Wanna Hold Your Hand" και περιμένεις από τους Cars να παίξουν το "Just What I Needed".»

 Σύνθεση 
Το "Just What I Needed" είναι ένα τραγούδι new wave και power pop,   το οποίο περιγράφεται ως μία «hard rock γροθιά».  Το εναρκτήριο riff του τραγουδιού δανείστηκε από το "Yummy Yummy Yummy" των Ohio Express.  Περιλαμβάνει επίσης ένα εξέχον riff στα πλήκτρα το οποίο ερμηνεύει ο Γκρεγκ Χοκς. Οι στίχοι "wasting all my time-time" είναι μια αναφορά στο "Sister Ray" των Velvet Underground, ένα συγκρότημα το οποίο ο Όκασεκ θεωρεί ως ένα από τα αγαπημένα του.  Το τραγούδι ερμήνευσε ο μπασίστας των Cars, Μπέντζαμιν Ορ, σε μια ερμηνεία που το Ultimate Classic Rock περιέγραψε ως «τέλεια».

Η κριτικός του Classic Rock History, Έμιλι Φάγκαν, περιέγραψε τους στίχους ως εξερευνητές «θεμάτων ρομαντικής αδιαφορίας και έλξης μέσα από το πιασάρικο, κάπως ειρωνικό ρεφρέν τους: "I guess you’re just what I needed, I needed someone to bleed" (μετάφραση: "Υποθέτω ότι είσαι ακριβώς αυτό που χρειαζόμουν, χρειαζόμουν κάποιον να ματώσει")». Η Φάγκαν ένιωσε ότι οι στίχοι είναι προσιτοί στους ακροατές διότι «μεταδίδουν μια αίσθηση αδράνειας και αποστασιοποίησης, αλλά παραδίδονται με μια απτή αίσθηση εμπλοκής».

Το 2003, το pop rock συγκρότημα Fountains of Wayne αντέγραψε με τη σειρά του την εκδοχή του riff από τους Cars για το τραγούδι τους "Stacy's Mom".  Αυτό ώθησε τον Ρικ Όκασεκ να πει ότι το άνοιγμα ήταν ένα δείγμα.  Ωστόσο, το συγκρότημα έχει επιμείνει ότι «το έκαναν σωστά».

Το εξώφυλλο έχει την ίδια φωτογραφία με το εξώφυλλο του The Cars, αν και έχει κοπεί με διαφορετικό τρόπο και απεικονίζει την τραγουδίστρια και μοντέλο Ναταλίας Μεντβέντεβα. 

 Κυκλοφορία 
Το "Just What I Needed" κυκλοφόρησε ως single το 1978 πριν το The Cars, συνοδευόμενο από το "I'm in Touch with Your World". Το τραγούδι έφτασε μέχρι το νούμερο 27 του αμερικανικού Billboard Hot 100 και μέχρι το νούμερο 17 του βρετανικού Singles Chart, καθώς και μέχρι το νούμερο 38 στη Νέα Ζηλανδία. Το single ήταν το πιο επιτυχημένο τραγούδι των Cars από τα τραγούδια του The Cars στις Ηνωμένες Πολιτείες, με τα συμπληρωματικά singles "My Best Friend's Girl" και "Good Times Roll" να φτάνουν στα νούμερα 35 και 41 των charts αντίστοιχα. 

Το "Just What I Needed" συμπεριλήφθηκε σε πολλαπλά άλμπουμ συλλογές, ανάμεσα σε αυτά να περιλαμβάνονται τα: Greatest Hits, Just What I Needed: The Cars Anthology, Shake It Up & Other Hits, Complete Greatest Hits, The Essentials και Classic Tracks. Εμφανίστηκε στην μουσική επένδυση των ταινιών Boys Don't Cry, Πέρα απ' τα Όρια και 200 Τσιγάρα. Το τραγούδι παρουσιάστηκε επίσης σε μια διαφημιστική καμπάνια του Circuit City το 2004. Το "Just What I Needed" από τότε έχει διασκευαστεί από διάφορους καλλιτέχνες, όπως οι Strokes με τον Τζάρβις Κόκερ το 2011, οι Killers το 2018, και οι Red Hot Chili Peppers το 2019.  Το 2016, το αμερικανικό rock συγκρότημα Car Seat Headrest πρόσθεσε το "Just What I Needed" στο δικό του τραγούδι "Just What I Needed/Not Just What I Needed" για το άλμπουμ τους Teens Of Denial. Ωστόσο, ο Ρικ Όκασεκ απαγόρευσε στο συγκρότημα να χρησιμοποιήσει το τραγούδι λόγω μιας αλλαγής στους στίχους, γεγονός το οποίο οδήγησε στη δημιουργία του "Not What I Needed" και στην ανάκληση και καταστροφή ενός σημαντικού αριθμού CD και δίσκων βινυλίου των Teens Of Denial.

 Υποδοχή 
Ο κριτικός του AllMusic, Ντόναλντ A. Γκουαρίσκο, το επαίνεσε ως «ένα έξυπνο pop τραγούδι», σχολιάζοντας ότι «η φλογερή κιθάρα του Έλιοτ Ίστον ηγείται της μονομαχίας με τις παγωμένες γραμμές συνθεσάιζερ του Γκρεγκ Χοκς πάνω σε ένα παλλόμενο pop/rock ήχο στο παρασκήνιο, ενώ ο Μπέντζαμιν Ορ ηχογραφεί μια μελαγχολική, αποστασιοποιημένη φωνή η οποία αποτυπώνει με δεξιοτεχνία την σαρκαστική χροιά των στίχων». Το Billboard ανέφερε ότι ενεργοποιήθηκε από έναν «δυναμικό, προωθητικό ρυθμό» και ενισχύθηκε από «δυναμικές rock γραμμές κιθάρας» και «ένα νικηφόρο αρμονικό φωνητικό στυλ».  Το Cash Box ανέφερε ότι «το δυνατό άνοιγμα της κιθάρας θυμίζει τους Tommy James and the Shondells» και ότι «η σφιχτή δουλειά της κιθάρας και το εξαιρετικό τραγούδι» το καθιστούν πιθανό να φτάσει στην κορυφή των λιστών αναπαραγωγής της pop μουσικής. Το Record World ανέφερε ότι «η παραγωγή του Ρόι Τόμας Μπέικερ και τα ζωντανά φωνητικά του συγκροτήματος καθιστούν το άλμπουμ ξεχωριστό».  Το Rolling Stone ονόμασε το τραγούδι ένα από τα «ουσιώδη τραγούδια» του Όκασεκ, επαινώντας τις «δυνατές κιθάρες της όγδοης νότας οι οποίες βαδίζουν με καθαρή τελειότητα» στο τραγούδι. 

Το Ultimate Classic Rock ονόμασε το τραγούδι το καλύτερο τραγούδι των Cars καθώς και το καλύτερο τραγούδι του Μπέντζαμιν Ορ για τους Cars, λέγοντας «Σε ένα σχεδόν τέλειο πρώτο άλμπουμ, το "Just What I Needed" σε παραγωγή του Ρόι Τόμας Μπέικερ ήταν ένα σχεδόν τέλειο τραγούδι». Η ιστοσελίδα το κατέταξε επίσης ως το 35ο καλύτερο κλασικό rock τραγούδι όλων των εποχών. Ο κριτικός του Classic Rock History, Μπράιαν Κατσετζιάν, το κατέταξε στην δεύτερη θέση με τα καλύτερα τραγούδια των Cars, περιγράφοντάς το ως «έναν συνδυασμό της πρωτότυπης φωνής του Μπέντζαμιν Ορ, των συναρπαστικών πλήκτρων του Γκρεγκ Χοκς, της λαμπερής κιθάρας του Έλιοτ Ίστον και αυτού του rock το οποίο συναντά το dance και το punk groove, τόσο τέλεια στη ρυθμική ενότητα των Μπέντζαμιν Ορ και Ντέιβιντ Ρόμπινσον».  Ο Φάγκαν το αξιολόγησε ως το καλύτερο τραγούδι των Cars που τραγούδησε ο Ορ, επαινώντας την «αβίαστα κουλ και πεμπτουσία του rock 'n' roll» φωνητική ερμηνεία του Ορ. Το τραγούδι κατατάχθηκε επίσης ανάμεσα στα καλύτερα του συγκροτήματος και του Ocasek από τους The New York Times, NME, Esquire και Inquisitr.

Το 2021, το Rolling Stone πρόσθεσε το "Just What I Needed" στη λίστα του με τα «500 Σημαντικότερα Τραγούδια Όλων των Εποχών», κατατάσσοντάς το στην 369η θέση και γράφοντας ότι το τραγούδι «καθόρισε το μείγμα [του συγκροτήματος] από κομψότητα με ακρίβεια και ανατριχιαστικό μυστήριο».

Ο frontman των Weezer, Ρίβερς Κουόμο, ξεχώρισε το εν λόγω τραγούδι ως τον λόγο για τον οποίο επέλεξε τον Όκασεκ ως παραγωγό του συγκροτήματος για το πρώτο άλμπουμ τους, θυμούμενος ότι: «Μια μέρα ήμουν στο παντοπωλείο και άκουσα το "Just What I Needed". Σκέφτηκα, 'Ναι, έτσι θέλω να ακούγεται ο δίσκος των Weezer. Οπότε, ας πάρουμε αυτόν τον τύπο'».

Ο Αυστραλός σόλο καλλιτέχνης Aodhan διασκεύασε αξιοσημείωτα αυτό το τραγούδι στο τραγούδι "Like a Version" των Triple J το 2021.

Ο Νίκολας Πέτριτσα έχει πιστώσει αυτό το τραγούδι ως μια σημαντική έμπνευση για τη συγγραφή του hit "Shut Up and Dance" του συγκροτήματός του, Walk the Moon.

 Προσωπικό 

 Μπέντζαμιν Ορ – κύρια φωνητικά, μπάσο
 Έλιοτ Ίστον – κιθάρα, δεύτερα φωνητικά
 Ρικ Όκασεκ – ρυθμική κιθάρα, δεύτερα φωνητικά
 Γκρεγκ Χοκς – Moog συνθεσάιζερ, δεύτερα φωνητικά
 Ντέιβιντ Ρόμπινσον – τύμπανα, κρουστά

 Charts 

Εβδομαδιαία charts
+ Εβδομαδιαία επίδοση στα charts το 1978–1979 για το "Just What I Needed" Chart (1978–1979) Κορυφαίαθέση Australia (Kent Music Report) 96 US Cash Box Top 100 Singles 24

+ Εβδομαδιαία επίδοση στα charts το 2019 για το "Just What I Needed" Chart (2019) Κορυφαίαθέση

Charts στο τέλος του χρόνου
+ Επιδόσεις στα charts στο τέλος του χρόνου για το "Just What I Needed" Chart (1978) Θέση US (Joel Whitburn's Pop Annual) 169

 Πιστοποιήσεις 

 Παραπομπές 

Κατηγορία:Singles της Elektra Records
Κατηγορία:Τραγούδια των The Cars
Κατηγορία:Τραγούδια του 1978